Записник са X редовне седнице УО ДДШС

Седница је одржана 14. марта 2022. године са почетком у 1100 часова у просторијама Шабачке гимназије. Седници присуствују председник Иван Ружичић и сви чланови УО: Дејан Недић, Милош Бјелановић, Бранка Ивковић Петронић, Ермедин Дуран,Роберт Џунић, Александар Стевановић као и председник и чланови Надзорног одбора: Душко Парезановић, Весна Ћировић, Тугомир Цветковић и Жељко Стаменковић. Присутни су чланови Друштва Милибор Саковић и Владан Ницовић, као и гости, директори школа из Шапца, Лознице, Ваљева, Коцељеве , Сремске Митровице, Новог Сада: Соња Мијатовић Јокић, Бранка Милићевић, Милан Благојевић, Љиљана Стојановић, Живан Макевић, Горан Стевановић, Дарко Несторовић, Маријана Исаковић, Верољуб Матић, Владимир Симовић, Славица Мајсторовић.

Директорка Шабачке гимназије , Маријана Исаковић, поздравила је све присутне и захвалила се члановима УО и НО што су изабрали ову школу за место одржавања седнице.

Председник УО се захвалио директоркама Шабачке гимназије и Економске школе које су заједнички организовале овај састанак. Поздравио је све присутне и прочитао предложени

ДНЕВНИ РЕД

1. Усвајање записника са претходне седнице
2. Извештај о финансијском пословању ДДШС за 2021. годину
3. Реализација Акционог плана рада за 2022. и одлуке с тим у вези
4. Најава скупа Региона Београд
5. Питања и предлози

Предложени Дневни ред усвојен је једногласно.

РАД

**I ТАЧКА:**

Записник са IX редовне седнице УО усвојен је једногласно, без измена и допуна.

**II ТАЧКА:**

Иван Ружичић је представио предложени Финасијски извештај, који је достављен у материјалу. Упознао је чланове УО и НО са приходима и расходима у 2021. години. Известио је да је техничком секретару Друштва престао радни однос 20.12.2021. због одласка у старосну пензију и да је од тада до данас волонтерски обављао посао техничког секретара. Отпремнину је у целости исплатила основна школа у којој је био ангажован са половином радног времена. На тај начин су уштеђена знатна средства и предложио је да се од априла 2022. године ангажује по основу Уговора о делу за обављање појединих послова, до краја календарске године.

Како је уследила дискусија о плаћању чланарине, са информацијом да 1/3 чланова Друштва уплаћује чланарину, заузет је став да се апелује на колеге да изврше уплату на начин како то предвиђа одлука Скупштине из децембра 2019. године.

Такође је предложено да се за ово ангажује технички секретар, који би електронском комуникацијом позивао чланство да испуне обавезе утврђене Статутом Друштва. Посебно је наглашено да је, између осталог, обавеза чланова да плаћају чланарину, као услов да би могли да бирају и буду бирани у органе ДДШС, пошто до краја године треба да се одржи редовна и изборна Скупштина ДДШС.

Председник НО је рекао да је од првог дана члан ДДШС и уједно и у Надзорном одбору, да је евидентан пораст трошкова за функционисање Друштва и да је неопходно интензивирати наплату чланарине. Предложио је да висина накнаде за ангажовање техничког секретара буде 15.000 динара нето, што је УО усвојио једногласно.

Такође, Иван Ружичић је дао предлог да се активира Правилник о начину стицања и трошења финансијских средстава, који у члану 5. предвиђа исплату путних трошкова за потребе рада Друштва, што је једногласно прихваћено, пошто су остварене уштеде и оне се делом и за то могу усмерити.

Тако је УО по овој тачки дневног реда донео:

ОДЛУКУ

Дозвољава се да лице које је до 20.12.2021. било у радном односу са ДДШС на пословима техничког секретара Друштва и коме је радни однос престао због одласка у старосну пензију, буде ангажовано по основу Уговора о делу за обављање појединих послова за потребе Друштва, од 1.4.2022. до периода који ће Председник УО проценити као неопходан за решавање питања уплате чланарине. УО овлашћује Председника УО да потпише тај уговор о делу и о његовој реализацији извести УО по истеку периода ангажовања.

ОДЛУКА

Од 14. марта 2022. године активира се примена члана 5. Правилника о начину стицања и трошења финансијских средстава, који се односи на исплату путних трошкова за потребе чланова Друштва, у реализацији Акционог плана за 2022. годину.

На предлог председника Надзорног одбора да се усвоји предложени Извештај о финансијском пословању, Управни одбор је једногласно, са 7 гласова ЗА, нико ПРОТИВ, нико УЗДРЖАН, донео

ОДЛУКУ

Усваја се Извештај о финансијском пословању ДДШС за 2021. годину који је достављен у прилогу.

Прилог: Извештај

**IZVEŠTAJ O FINANSIJSKOM POSLOVANJU 2021.GODINE**

***P R I H O D I***

-Višak prihoda prenet iz prethodnog perioda 96.970,23

- PRIHOD OD ČLANARINE 625.760,89

- PRIHOD OD DOTACIJA – DIREKTNA DRŽ.DAVANJA 23.175,18

- PRIHOD OD REKLAME 132.000,00

- PRIHODOD KOTIZACIJE 12.000,00

 **SVEGA PRIHODI 2021. 792.936,07**

 **UKUPNI PRIHODI 889.906,30**

***R A S H O D I***

**-** KANCELARIJSKI MATERIJAL 34.950,00

- TELEFONSKI TROŠKOVI 12.248,58

*-* INTERNET USLUGE 4.980,00

- TROŠKOVI BRUTO ZARADA 340.936,00

- NAKNADA TROŠKOVA ZA SLUŽB.PUTOVANJE

* Prevoz na sl. putu u zemlji 55.298,71
* Smeštaj na sl. putu u zemlji 16.240,00

- TROŠKOVI ZAKUPA 13.000,00

- KNJIGOVODSTVENE USLUGE 30.000,00

- KOTIZACIJA 24.000,00

- REPREZENTACIJA 98.420,00

- NAKNADA ZA ŽIVOTNU SREDINU 2.343,01

- NAKNADA APR 500,00

- TROŠKOVI PLATNOG PROMETA 10.362,11

 **SVEGA RASHODI: 643.278,41**

 **RAZLIKA ZA PRENOS U NAREDNU GODINU 246.627,89**

**III ТАЧКА:**

1. Иван Ружичић је анализирао Акциони план рада ДДШС за 2022. годину и обавестио присутне о посети делегације ДДШС ( Дејан Недић, Иван Ружичић, Милибор Саковић и Владан Ницовић) Новом Саду, где је уприличен састанак у Средњој школи са директором Небојшом Булатовићем и директором основне школе „ Јован Поповић“ Гораном Стевановићем. Разлог посете је чињеница да је Регион Војводина са одласком Јасмине Пастоњицки и Томислава Бартолића остао без представника у Управном одбору Друштва. На предлог члана УО, Милоша Бјелановића, одређен је Горан Стевановић за кандидата за члана УО из Војводине, до изборне Скупштине.

У складу са напред наведеним, председник УО је дао предлог да УО именује Горана Стевановића, директора ОШ“Јован Поповић“ из Новог Сада за члана УО из Региона Војводина што је једногласно прихваћено.

УО је једногласно донео следећу

ОДЛУКУ

За члана Управног одбора из Региона Војводина именује се Горан Стевановић, директор ОШ“Јован Поповић“ из Новог Сада, на упражњено место колегинице Јасмине Пастоњицки, до краја мандата овом УО. О овоме ће УО известити чланове на првој наредној Скупштини.

Горан Стевановић се захвалио на поверењу и истакао да са задовољством прихвата ову обавезу .Најавио је свој одлазак на скуп који организује Регион Београд у хотелу“Шумарице“ у Крагујевцу, где ће поднети извештај о прузетој обавези да контактира војвођанско чланство и изнесе предлог за другог члана УО из тог Региона.

1. Председник УО је подсетио на обавезу ДДШС да уплати чланарину за чланство у ESHA-и, да бисмо остали пуноправни чланови овог међународног удружења. Задатак председника Скупштине Дејана Недића је да ступи у контакт са Нивес Почкар и Барбаром Новинец, како бисмо добили рачун за уплату.

По овој тачки дневног реда, УО је једногласно донео следећу

ОДЛУКУ

Обавезује се председник Скупштине ДДШС, Дејан Недић, да успостави контакт са представницима ESHA-е из Словеније, у вези уплате чланарине ESHA-и за 2022. годину.

1. Председник УО је најавио термин одржавања Стручног скупа на Тари и изборне Скупштине за новембар 2022. године.

По Акционом плану рада за 2022. годину предвиђен је X стручни скуп у организацији УО ДДШС и Председник је известио да је за тај скуп резервисан термин у хотелу „Оморика“ на Тари, за период од 9. до 11. новембра 2022. године. Када се буде правио програм тог скупа, УО ће донети одлуку да ли ће редовна и изборна Скупштина ДДШС бити одржана у оквиру програма тог скупа.

**IV ТАЧКА:**

Бранка Ивковић Петронић је известила да је скуп Региона Београд планиран за 27-29. април 2022. године у хотелу „Шумарице“ у Крагујевцу.

АГЕНДА ЗА АКРЕДИТОВАНИ СИМПОЗИЈУМ БЕОГРАДСКОГ РЕГИОНА ДРУШТВА ДИРЕКТОРА ШКОЛА СРБИЈЕ ХОТЕЛ „ШУМАРИЦЕ“ , КРАГУЈЕВАЦ ОД 27. ДО 29. АПРИЛА 2022. године ТЕМА: „ У КОРАК СА КОНТРОЛАМА У РАДУ ОБРАЗОВНО-ВАСПИТНИХ УСТАНОВА“

*Чувамо ћирилицу и отварамо нове иницијативе у образовном систему*

|  |
| --- |
| **СРЕДА, 27.4.2022.** |
| до 12 00 | Долазак у хотел „Шумарице |
| 1200 - 1300 | Регистрација учесника и смештај |
| 1300-1400 | Ручак |
| 1500 - 1530 | **Отварање скупа и поздравна реч****Дејан Недић,** Председник Скупштине ДДШС**Славко Гак**, Секретар Градског секретаријата за образовање и дечју заштиту |
| 1530 - 1630 | МУП Републике Србије, Сектор за ванредне ситуације, Управа за ванредне ситуације у Београду, **Милан Васовић**, начелник и **Небојша Пантић**, заменик начелника: „Поступање противпожарних инспектора приликом контроле образовно – васпитних установа“ |
| 1630 - 1700 | Кафе пауза |
| 1700 - 1800 | **Славица Ђорђевић**, Координатор Радне групе МПНТР за рад са секретарима„Процедура за пријем у радни однос и избор директора образовно – васпитне установе“ |
| 1800 - 1830 | Питања и одговори |
| **ЧЕТВРТАК, 28.4.2022.** |
| до 1000 | Доручак |
| 1000 - 1030 | **Бојан Вујковић,**Помоћник секретара Секретаријата за образовање и дечју заштиту, руководилац сектора за инвестицијеТема:“ Важност корелације и сарадње директора и локалне самоуправе“ |
| 1030 - 1115 | **Игор Раичевић**, Подсекретар секретара Секретаријата за образовање и дечју заштиту са сарадницимаПитања и одговори |
| 1115 - 1130 | **Др Душко Бабић,** управник Српске књижевне задруге„Повратак читању и ћирилици“ |
| 1130 - 1200 | **Братислав Филиповић,**  Академија Филиповић„Савремене ИК технологије у образовању“ |
| 1200 -1230 | Кафе пауза |
| 1230- 1400 | **Радионице са просветним инспекторима београдског региона:** **Весна Недељковић,** Помоћник секретара, руководилац сектора за инспекцијске послове: „Контролне листе у просвети – најчешће грешке у основном и предшколском образовању и васпитању“**Љиљана Шимшић,** Начелник сектора за инспекцијске послове, Просветни инспектор: „ Контролне листе у просвети – најчешће грешке у средњем образовању и васпитању“**Милован Марковић**, Просветни инспектор: „Инклузија – да ли је схватамо на прави начин ?“**Радионица са просветним инспектором војвођанског региона:****Биљана Кашерић,** в.д. помоћника покрајинског секретара за образовање, прописе, управу и националне мањине – националне заједнице, просветни инспектор : „Верификација смера и образовног профила“ |
| 1400 - 1500 | Ручак |
| 1500 -2000 | Слободне активности ( за госте из региона Војводина, састанак са руководством београдског региона) |
| 2000 -0100 | Свечана вечера са музичким програмом |
| ПЕТАК, 29.4.2022.  |
| до 1000 | Доручак |
| 1000 -1045 | **Проф.др Марко Шпилер,** међународни консултант, председник Коморе јавних набавки Србије, директор Центра за менаџмент јавних набавки: „Актуелни ставови надлежних институција и практична примена Закона о јавним набавкама у установама образовања и васпитања“ |
| 1045 - 1130 | **Милан Стошић,** Удружење педагога физичке културе„Школска спортска друштва“ |
| 1130 - 1200 | Подела сертификата |
| 1200 - 1300 | Одјава из соба, одлазак из хотела „Шумарице“ |

-За реч се јавио Роберт Џунић, који је обавестио присутне о плану да се скуп Региона југоисточне Србије одржи крајем маја 2022. године.

Председник УО је обавестио чланове УО да ће чланови УО из региона Југоисточна Србија сачинити програм скупа, а да ће котизација и изјава за ЗУОВ бити плаћена са рачуна ДДШС, у оквиру позиције предвиђене за рад Региона у финансијском плану рада УО ДДШС за 2022. годину.

**V ТАЧКА:**

1. Иван Ружичић се осврнуо на измене ЗОСОВ-а а по питању конкурса за пријем у радни однос као и на документ Министарства просвете који се односи на поступање директора поводом тужби помоћног особља за неисплаћени регрес и топли оброк.

Присутни директори школа укључили су се у расправу и проширили је на пресуде које је наставно особље школа добило по питању ИОП-а. Сви присутни су се сагласили да постоји потреба да се ДДШС укључи у решавање ових питања заједно са Министарством просвете, јер постоји опасност од блокаде рачуна а тако се доводи у питање редовна исплата плата.

1. Такође је указано на проблем који се јавља код покретања конкурса за директора и прибављања документације- конкретно: лекарског уверења, да ли се прибавља пре конкурса или га кандидат доставља по спроведеном избору.
2. Дејан Недић је упутио молбу свим директорима који су прошли обуку за лиценцу да приступе полагању испита, са напоменом да су многи директори превидели да Правилник о стицању лиценце за директоре школа предвиђа да се испит пријављује 3 месеца по обављеној обуци.
3. Милибор Саковић је предложио израду сертификованих картица за чланове Друштва који плаћају чланарину, која би била доказ уплате чланарине и доказ чланства у ДДШС.

Седница је завршена у 1250 часова.

Записничар
Владан Ницовић, проф.

Председник УО ДДШС
Иван Ружичић, проф.